Adjunkburgemeester weer in hof ná hond geskiet is | Maroela Media
'n Adjunkburgemeester in KwaZulu-Natal wat glo sy lyfwagte opdragte gegee het om 'n hond te skiet, se saak is dié week weer aangehoor.
Die Dierebeskermingsvereniging (DBV) het ondersoek ingestel nadat 'n hond in November 2017 in Melmoth geskiet is.
Adjunkburgemeester Philani Ntombela van Mthonjaneni- plaaslike munisipaliteit en sy lyfwagte, Bongani Shabalala en Halalisani Biyela, word daarvan aangekla dat hulle die hond geskiet het.
Volgens Meg Wilson, woordvoerder van die DBV, het beeldmateriaal van die voorval op sosiale media aan die lig gekom vyf dae nadat die hond geskiet is. Die DBV-inspekteur van Eshowe het vinnig op die klag reageer en hy is in kennis gestel van die voorval. Die hond is lewend met verskeie skietwonde aangetref.
"In die video word 'n hond wat aan 'n paal vasgemaak is herhaaldelik geskiet," het Meg Wilson, woordvoerder van die Nasionale Dierebeskermingsvereniging (NDBV), gesê.
'n Inspekteur van die DBV het intussen reeds twee keer dié maand in die hof verskyn om teen die beskuldigdes te getuig.
Volgens Wilson moes die DBV die afgelope jaar reeds verskeie kere na die gebied reis waar die skietery plaasgevind het. Dit het die organisasie baie tyd en hulpbronne gekos. Wilson het gesê die DBV kan egter nie die saak laat vaar nie en geregtigheid moet geskied.
Die saak is tot 25 Februarie uitgestel wanneer uitspraak na verwagting gelewer sal word.
Veg om sy wapenlisensie te verwyder.
Niks regverdig dit nie…….. .dit is n walglike optrede en verdien lewenslange tronkstraf.Maar in die land is n mens se lewe niks werd nie so waarom sou hul omgee vir n dier
Ek verstaan nie…het hul die hond nie doodgeskiet nie (gekwes) en toe gelos? Doodskiet is niks, duisende diere word daagliks doodgemaak, martel is iets anders.
Nou va wanneer af moet adjunk burgemeesters van lyfwagte voorsien word. Seker baie welaf munisipaliteit met kriminele aan die stuur.